open-index/open-wikipedia-markdown huggingface dataset:
அலகா பாசு

**அலகா மால்வாடே பாசு** (*Alaka Basu*)(பிறப்பு 1951) ஓர் இந்தியச் சமூகவியலாளர் மற்றும் மக்கள்தொகை ஆய்வாளர் ஆவார். இவர் நியூயார்க்கின் இத்தாக்காவில் உள்ள கோர்னெல் பல்கலைக்கழகத்தில் மேம்பாட்டுச் சமூகவியல் பேராசிரியராக உள்ளார். 2002 மற்றும் 2008க்கு இடையில், கோர்னெல் பல்கலைக்கழகத்தின் தெற்காசியத் திட்டத்தின் இயக்குநராக இருந்தார். இவர் ஐக்கிய நாடுகளின் அறக்கட்டளையின் பொதுச் சுகாதாரத்திற்கான மூத்த கூட்டாளி மற்றும் *மக்கள்தொகை மற்றும் மேம்பாட்டு ஆய்வு* மற்றும் *ஆசிய மக்கள்தொகை ஆய்வுகளின்* ஆசிரியர் குழுவில் உறுப்பினராக உள்ளார். இவர் பாலியல் மற்றும் இனப்பெருக்க ஆரோக்கியம் மற்றும் உரிமைகள் தொடர்பான லான்செட்-குட்மேச்சர் ஆணையத்தின் உறுப்பினராகவும் உள்ளார். பாசு சமூக மக்கள்தொகை, பாலினம் மற்றும் மேம்பாடு மற்றும் தெற்காசிய ஆய்வுகள் ஆகிய துறைகளில் விரிவான வெளியீடுகளைக் கொண்டுள்ளார்.

பாசு முன்பு புது தில்லியில் உள்ள ஜவகர்லால் நேரு பல்கலைக்கழகத்திலும், மாசச்சூசெட்ஸில் உள்ள ஆர்வர்ட் பொதுச் சுகாதர பள்ளியில்  பேராசிரியராகவும், பன்னாட்டு மக்கள்தொகை அறிவியல் ஆய்வுக்கான மானுடவியல் மக்கள்தொகை பற்றிய அறிவியல் குழுவின் தலைவராகவும் இருந்தார். தேசிய அறிவியல் அகாதமியின் தேசிய ஆராய்ச்சி குழுவின், ஐக்கிய மாகாணங்களில் மக்கள் தொகை கணிப்புகள் மற்றும் இனப்பெருக்க ஆரோக்கியம் குறித்த குழுக்களின் உறுப்பினர் ஆவார். வாசிங்டன், டி.சி.யில் உள்ள மக்கள் தொகைக் குறிப்புப் பணியகம் மற்றும் அமெரிக்காவின் மக்கள்தொகை சங்கம் ஆகியவற்றின் நிர்வாகக் குழுவிலும் பணியாற்றியுள்ளார்.

## வாழ்க்கை
அலகா மால்வாடே பாசு பொருளாதார நிபுணரான கௌசிக் பாசுவை மணந்தார். இவருக்குக் கர்ண பாசு என்ற மகனும், எழுத்தாளரும் நடிகருமான தீகசா பாசு என்ற மகளும் உள்ளனர்.

## நூல் பட்டியல்
### புத்தகங்கள்
* *கலாச்சாரம், பெண்களின் நிலை மற்றும் மக்கள்தொகை நடத்தை: இந்தியாவின் வழக்குடன் விளக்கப்பட்டுள்ளது* . (1992) ஒக்ஸ்போர்டு பல்கலைக்கழக பதிப்பகம்.
* *தெற்காசியாவில் பெண்கள் பள்ளி, பெண்களின் சுயாட்சி மற்றும் கருவுறுதல் மாற்றம்* . (பதிப்பு. 1996; ஜெஃப்ரி, ரோஜர் உடன்) SAGE வெளியீடுகள் .ஐஎஸ்பிஎன்&nbsp; .
* *மானுடவியல் மக்கள்தொகையின் முறைகள் மற்றும் பயன்கள்* . (eds. 1998; Aaby, Peter உடன்) ஒக்ஸ்போர்டு பல்கலைக்கழக பதிப்பகம் .ஐஎஸ்பிஎன்&nbsp; .
* *கருக்கலைப்பின் சமூக கலாச்சார மற்றும் அரசியல் அம்சங்கள்: உலகளாவிய பார்வைகள்* . (eds. 2000) கிரீன்வுட் வெளியீட்டுக் குழுமம். ஐஎஸ்பிஎன்&nbsp; .

### தேர்ந்தெடுக்கப்பட்ட வெளியீடுகள்

* "பொதுமக்களுக்கான மக்கள்தொகை: மக்கள்தொகை ஆராய்ச்சி மற்றும் கொள்கையின் இலக்கியப் பிரதிநிதித்துவம்". (2004) *மேம்பாடு மற்றும் மாற்றம்* . **45** (5): 813–837 ISSN 1467-7660.
* "நம்பிக்கைகள், கனவுகள் மற்றும் கவலைகள்: இந்தியாவின் ஒரு குழந்தை குடும்பங்கள்". (2006) *ஆசிய மக்கள்தொகை ஆய்வுகள்* . **12** (1): 4–27. ISSN 1744-1730. பிஎம்சி 4869707. PMID 27200106
* "ஜிகா, செக்ஸ் மற்றும் இனப்பெருக்க ஆரோக்கியம்". (2015) *[[எக்னாமிக் அண்டு பொலிடிகல் வீக்லி|எகனாமிக் அண்ட் பொலிட்டிகல் வீக்லி]]* . 51 (9): 7–8.

## மேற்கோள்கள்

பகுப்பு:இந்திய சமூகவியலாளர்கள்
பகுப்பு:1952 பிறப்புகள்
பகுப்பு:வாழும் மக்கள்
வங்காளதேச மகிளா பரிசத்

**வங்காளதேச மகிளா பரிசத்** ( Bangladesh Mahila Parishad ) என்பது பெண்களுக்கான மனித உரிமைகள் அமைப்பாகும்.  இது 4 ஏப்ரல் 1970 இல் நிறுவப்பட்டது. விடுதலைப் போருக்குப் பிறகு, 1976 இல் சுதந்திர வங்காளதேசத்தில் சமூகச் சட்டத்தின் கீழ் பதிவு செய்யப்பட்டது. இதற்கு நோர்வே ஆதரவு அளிக்கிறது. இந்த அமைப்பைப் போன்றே இந்தியப் பெண்களின் தேசிய கூட்டமைப்புக்கு முன்னோடியாக வங்காளதேசத்தில் மகிளா ஆத்ம ரக்சா சமிதி ( *மார்ஸ்* எனவும் அறியப்படுகிறது) 1942 உருவாக்கப்பட்டது.

## பின்னணி
வங்காளதேச மகிளா பரிஷத் 4 ஏப்ரல் 1970 இல் கிழக்கு பாக்கித்தான் மகிளா பரிஷத் என்ற பெயரில் சூஃபியா கமல் என்பவரால் நிறுவப்பட்டது. இதன் முதல் பொதுச் செயலாளராக மலேகா பேகம் என்பவர் இருந்தார். இந்த அமைப்பு 1969 கிழக்கு பாக்கித்தானின் பொதுமக்களின் எழுச்சியின் போது உருவாக்கப்பட்டது. இது பாக்கித்தானின்  குடியரசுத் தலைவர் அயூப் கான் பதவி விலக செய்ய வழிவகுத்தது. இதன் நிறுவனர்கள் 1971 இல் வங்காளதேச விடுதலைப் போரை ஆதரித்தனர். வங்காளதேசத்தின் சுதந்திரத்திற்குப் பிறகு, இந்த அமைப்பு வங்காளதேச மகிளா பரிஷத் என மறுபெயரிடப்பட்டது.

வங்காளதேச மகிளா பரிஷத் 1972 இல் வங்காளதேச அரசிடம் பரம்பரைச் சட்டங்களை மாற்றவும், பெண்களுக்கான இட ஒதுக்கீடு எண்ணிக்கையை அதிகரிக்கவும் கோரியது.  மேலும், பெண்களுக்கான இடஒதுக்கீட்டுக்கு நேரடித் தேர்தலை நடத்த வேண்டும் என்றும் அரசை கேட்டுக் கொண்டது. இது 1976 இல் அதிகாரப்பூர்வமாக பதிவு செய்யப்பட்டது. ஐக்கிய நாடுகள் பொருளாதார மற்றும் சமூக சபையில் உறுப்பினராக உள்ளது. 1976 முதல் 1977 வரை, வங்காளதேசத்தில் வரதட்சணை நடைமுறைக்கு எதிராக கையெழுத்து சேகரிப்பு பிரச்சாரத்தை மேற்கொண்டது.

1985 ஆம் ஆண்டில், வங்காளதேசமகிளா பரிஷத் ரோகியா சதன் என்ற பெண்கள் தங்குமிடத்தை நிறுவியது. பின்னர், ரோகியா சதன் என்ற குடியிருப்பாளர்களால் உருவாக்கப்பட்ட ஒரு சிருஷ்டி என்ற நிறுவனத்தை நிறுவியது. வங்காளதேச மகிளா பரிஷத் குடும்ப நீதிமன்றங்கள் ஆணை, 1985 மற்றும் பெண்கள் மற்றும் குழந்தைகள் அடக்குமுறை தடுப்புச் சட்டம், 2000 ஆகியவற்றிற்காக பிரச்சாரம் செய்தது. இது 134 ஆயிரம் பதிவு செய்யப்பட்ட உறுப்பினர்களைக் கொண்டுள்ளது. இது பெண்களுக்கு எதிரான அனைத்து பாகுபாடுகளையும் ஒழிப்பதற்கான உடன்படிக்கை குழுவுடன் இணைந்து பணியாற்றியுள்ளது. கெய்ரோ பிரகடனத்தின் இலக்குகளை நிறைவேற்ற உழைக்கவும் உறுதியளித்தது.

வங்காளதேச மகிளா பரிஷத்தின் தலைவர் ஆயிஷா கானம் ஜனவரி 2021 இல் இறந்ததையடுத்து, பிப்ரவரி 2021 இல், டாக்டர் பௌசியா முஸ்லம் இதன் தலைவராக தேர்ந்தெடுக்கப்பட்டார். மலேகா பானு பொதுச் செயலாளராக இருந்தார்.

## மேற்கோள்கள்

## வெளி இணைப்புகள்
*Official site

பகுப்பு:மகளிர் உரிமைகள்
மலேசியாவின் நான்காவது மக்களவை, 1974–1978

**மலேசியாவின் நான்காவது மக்களவை 1974–1978** (மலாய்: *Parlimen Malaysia Keempat (1974–1978)* அல்லது *Parlimen Malaysia ke-4*; ஆங்கிலம்: *4th Parliament of Malaysia (1974–1978)* என்பது மலேசியக் கூட்டமைப்பின் நான்காவது மக்களவை ஆகும். 

4-ஆவது மக்களவையின் முதல் கூட்டத் தொடர் 4 நவம்பர் 1974-இல் நடைபெற்றது.

## பொது

1974-ஆம் ஆண்டு மலேசிய பொதுத்தேர்தல் (*1974 Malaysian General Election*) நடைபெற்ற பின்னர் நான்காவது  மக்களவை கூடியது. 

மக்களவை தலைவராக நிக் அகமட் கமில் நிக் மகமுட்; 20 டிசம்பர் 1977 வரையில் தலைமை தாங்கினார். அதன் பின்னர், சையட் நாசிர் இசுமாயில் தலைமை தாங்கினார்.எதிர்க்கட்சிகளின் தலைவராக எட்மண்ட் லாங்கு சாகா; 4 நவம்பர் 1975 வரையில் பதவி வகித்தார். அதன் பின்னர், லிம் கிட் சியாங் எதிர்க்கட்சித் தலைவராகப் பொறுப்பு ஏற்றார்.  

இந்த மக்களவையில் முன்னாள் பிரதமர் அப்துல் ரசாக் உசேன் அவர்களின் தலைமையிலான பாரிசான் நேசனல் கூட்டணி; அதிக இடங்களைப் பெற்று ஆளும் கூட்டணியாக ஆட்சி அமைத்தது. 

## மக்களவை அமைப்பு (1971–1974)

1974-ஆம் ஆண்டு மலேசிய பொதுத்தேர்தலில் 154 இடங்களுக்கு 329 வேட்பாளர்கள் போட்டியிட்டனர். அந்தத் தேர்தலில் மலேசியக் கூட்டணி 135 இடங்களைப் பெற்று ஆட்சியை அமைத்தது. 

## மேற்கோள்கள்

## மேலும் காண்க
* மலேசியாவின் அமைச்சரவைகள் பட்டியல்
* மலேசிய அரசியல் கட்சிகள்

## வெளி இணைப்புகள்
* Abdullah, Z. G., Adnan, H. N., & Lee, K. H. (1997). *Malaysia, tokoh dulu dan kini = Malaysian personalities, past and present*. Kuala Lumpur, Malaysia: Penerbit Universiti Malaya.
* Chin, U.-H. (1996). *Chinese politics in Sarawak: A study of the Sarawak United People's Party*. Kuala Lumpur: Oxford University Press.
* Faisal, S. H. (2012). *Domination and Contestation: Muslim Bumiputera Politics in Sarawak*. Institute of Southeast Asian Studies.
* Surohanjaya Pilehanraya Malaysia. (1965). *Penyata pilehanraya-pilehanraya umum parlimen (Dewan Ra'ayat) dan dewan-dewan negeri, tahun 1964 bagi negeri-negeri Tanah Melayu*. Kuala Lumpur: Jabatan Chetak Kerajaan.

பகுப்பு:மலேசியாவில் தேர்தல்கள்
பகுப்பு:மலேசியாவில் அரசியல் 
பகுப்பு:மலேசிய நாடாளுமன்றம்
ஊரேட் சங்குயினோலென்டா

**ஊரேட் சங்குயினோலென்டா** (தாவரவியல் வகைப்பாடு: *Ouret sanguinolenta*) என்பது  அமராந்தேசியே குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 184 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “ஊரேட்” பேரினத்தில், எட்டு இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1891 ஆம் ஆண்டு வெளிவந்துள்ளது. வட ஆப்பிரிக்கக் கண்டத்திலுள்ள நாடுகள், இந்தியா, வளைகுடா நாடுகள், பாக்கித்தான், யேமன் அகணிய தாவரமாக இவ்வினம் உள்ளது. இத்தாவரம் பாரம்பரிய மருத்துவத்தில் பயன்படுத்தப்பட்டதால், மருத்துவ ஆய்வுகளில் பயன்படுகிறது.

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

பகுப்பு:தாவரவியல் பெயருடையக் கட்டுரைகள்
பகுப்பு:அமராந்தேசியே குடும்பம்
வர்த்தக முத்திரை சட்ட சிங்கப்பூர் ஒப்பந்தம்

**வர்த்தக முத்திரை சட்ட சிங்கப்பூர் ஒப்பந்தம்** (*Singapore Treaty on the Law of Trademarks*) என்பது 28 மார்ச் 2006 அன்று சிங்கப்பூரில் உறுப்பு நாடுகளினால் ஏற்றுக்கொள்ளப்பட்டது. இது சிங்கப்பூர், சுவிட்சர்லாந்து, பல்கேரியா, ருமேனியா, டென்மார்க், லாட்வியா, கிர்கிஸ்தான், அமெரிக்கா, மால்டோவா மற்றும் ஆத்திரேலியா ஆகிய பத்து நாடுகளின் ஒப்புதல் அல்லது இணைந்ததைத் தொடர்ந்து, 16 மார்ச் 2009 அன்று நடைமுறைக்கு வந்தது. வர்த்தக முத்திரை பதிவு மற்றும் உரிமத்தின் நடைமுறை அம்சங்களுக்கான பொதுவான தரநிலைகளை ஒப்பந்தம் நிறுவுகிறது.

நவம்பர் 2025 நிலவரப்படி, ஒப்பந்தத்தில் 56 ஒப்பந்த நாடுகள் கையொப்பமிட்டன. இதில் 52 நாடுகள்  மற்றும் ஆப்பிரிக்க அறிவுசார் சொத்து அமைப்பு மற்றும் அறிவுசார் சொத்துக்கான பெனலக்சு அமைப்பு ஆகியவை அடங்கும்.

## மேற்கோள்கள்

## வெளி இணைப்புகள்
* WIPO லெக்ஸ் தரவுத்தளத்தில் வர்த்தக முத்திரைகள் சட்டம் குறித்த சிங்கப்பூர் ஒப்பந்தம் — உலக அறிவுசார் சொத்து நிறுவனம் இன் அதிகாரப்பூர்வ இணையதளம்.
** வர்த்தக முத்திரைகள் சட்டம் குறித்த சிங்கப்பூர் ஒப்பந்தத்தின் முழு உரை 

பகுப்பு:உருகுவையின் ஒப்பந்தங்கள்
பகுப்பு:ஐக்கிய அமெரிக்காவின் ஒப்பந்தங்கள்
பகுப்பு:ஐக்கிய இராச்சியத்தின் ஒப்பந்தங்கள்
பகுப்பு:டிரினிடாட் மற்றும் டொபாகோவின் ஒப்பந்தங்கள்
பகுப்பு:தஜிகிஸ்தானின் ஒப்பந்தங்கள்
பகுப்பு:சுவிட்சர்லாந்தின் ஒப்பந்தங்கள்
பகுப்பு:சுவீடனின் ஒப்பந்தங்கள்
பகுப்பு:எசுப்பானியாவின் ஒப்பந்தங்கள்
பகுப்பு:தென் கொரியாவின் ஒப்பந்தங்கள்
பகுப்பு:சிலோவாக்கியாவின் ஒப்பந்தங்கள்
பகுப்பு:சிங்கப்பூரின் ஒப்பந்தங்கள்
பகுப்பு:மல்தோவாவின் ஒப்பந்தங்கள்
பகுப்பு:மாக்கடோனியக் குடியரசின் ஒப்பந்தங்கள்
பகுப்பு:நோர்வேயின் ஒப்பந்தங்கள்
பகுப்பு:நியூசிலாந்தின் ஒப்பந்தங்கள்
பகுப்பு:நெதர்லாந்தின் ஒப்பந்தங்கள்
பகுப்பு:மொரோக்கோவின் ஒப்பந்தங்கள்
பகுப்பு:மொண்டெனேகுரோவின் ஒப்பந்தங்கள்
பகுப்பு:மாலியின் ஒப்பந்தங்கள்
பகுப்பு:லக்சம்பர்க்கின் ஒப்பந்தங்கள்
பகுப்பு:லிதுவேனியாவின் ஒப்பந்தங்கள்
பகுப்பு:லீக்கின்ஸ்டைனின் ஒப்பந்தங்கள்
பகுப்பு:லாத்வியாவின் ஒப்பந்தங்கள்
பகுப்பு:கிர்கிசுத்தானின் ஒப்பந்தங்கள்
பகுப்பு:கசக்கஸ்தானின் ஒப்பந்தங்கள்
பகுப்பு:இத்தாலியின் ஒப்பந்தங்கள்
பகுப்பு:அயர்லாந்தின் ஒப்பந்தங்கள்
பகுப்பு:ஐசுலாந்தின் ஒப்பந்தங்கள்
பகுப்பு:பிரான்சின் ஒப்பந்தங்கள்
பகுப்பு:பின்லாந்தின் ஒப்பந்தங்கள்
பகுப்பு:எசுத்தோனியாவின் ஒப்பந்தங்கள்
பகுப்பு:டென்மார்க்கின் ஒப்பந்தங்கள்
பகுப்பு:குரோவாசியாவின் ஒப்பந்தங்கள்
பகுப்பு:கனடாவின் ஒப்பந்தங்கள்
பகுப்பு:பெனினின் ஒப்பந்தங்கள்
பகுப்பு:பெல்ஜியமின் ஒப்பந்தங்கள்
பகுப்பு:ஆத்திரேலியாவின் ஒப்பந்தங்கள்
பகுப்பு:ஆர்மீனியாவின் ஒப்பந்தங்கள்
புழுக்கொல்லி

**புழுக்கொல்லி** (தாவர வகைப்பாடு: *Dysphania ambrosioides*, முன்பு *Chenopodium ambrosioides*, *Jesuit's tea*, *Mexican-tea*) இது மத்திய அமெரிக்கா, மூலிகை யாகும். இதன் வருடாந்திரத் தாவரமாகவும், குறுகிய கால வற்றாத மூலிகைச் செடியாகவும் வளரும் இயல்புடையது. தென் அமெரிக்கா, தெற்கு மெக்சிகோ பகுதிகளில் இது மருத்துவத் தாவரமாகவும் பயனாகிறது. தமிழில் இதனை புழுக்கொல்லிச் செடி என்றும் அழைப்பர். இது 1.2 மீட்டர் உயரும் வரை வளரும் தன்மையுடையது. பாரம்பரிய மருத்துவத்தில் அமினோரியா, மலேரியா, கோரியா, இசுடீரியா, கண்புரை, ஆஸ்துமா போன்ற நோய்களுக்குப் பயன்படுத்தப்படுகிறது.

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

பகுப்பு:மருத்துவத் தாவரங்கள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:கீரைகள்
புதுமாத்தளன்

**புதுமாத்தளன்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது முல்லைத்தீவுக்கு வடமேற்கே சுமார் 15 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
யப்பான் திருவிழா

ஐக்கிய அமெரிக்காவின் மாநிலமான டெக்சாசின் கியூசுடன் நகரில் அமைந்துள்ள **யப்பானிய கூசுடன் திருவிழா** (*Japanese Festival of Houston*) அமெரிக்காவின் மிகப்பெரிய யப்பானிய திருவிழாக்களில் ஒன்றாக கருதப்படுகிறது. 

யப்பான்-அமெரிக்கா சொசைட்டி ஆப் கூசுடன் நிறுவனத்தால் (JASH, ヒューストン日米協会*Hyūsuton Nichibei Kyōkai* ) முதலில் நடத்தப்பட்டது. தற்போது  யப்பான்-அமெரிக்கா சொசைட்டி ஆப் கூசுடன் நிறுவன ஆலோசனையின் கீழ் யப்பான் கூசுடன் திருவிழா இன்க் மூலம் கையாளப்படுகிறது. 

பொதுவாக ஒவ்வொரு ஆண்டும் வசந்த காலத்தில், நிகழ்வானது ஒரு வார இறுதியில் கிட்டத்தட்ட 30,000 பார்வையாளர்களை ஈர்க்கும். திருவிழாவின் கருத்துரு ஆண்டுக்கு ஆண்டு மாறினாலும், முன்னோடியாகவே உள்ளது. கூசுடன் திருவிழா குடிமக்களுக்கு யப்பான் நிலத்தின் அடிப்படை நலன்கள் மற்றும் உண்மைகள் குறித்து கல்வி கற்பிக்க கொண்டாடப்படுகிறது .

யப்பான் விழாவானது கெர்மன் பூங்காவில்  பொதுவாக கூசுடன் நகருக்கு அருகிலுள்ள உச்ப்பானிய தோட்டத்திற்கு அருகில் கொண்டாடப்படுகிறது. இந்த திருவிழா சுமார் 20 ஆண்டுகளுக்கு முன்பு தன்னார்வலர்களால் உருவாக்கப்பட்டது. மேலும் தற்போது வரை  தன்னார்வ ஊழியர்களால் இயக்கப்படுகிறது.

2009 ஆம் ஆண்டில், *கூசுடன் அச்சகம்* மூலம் இந்த விழாவிற்கு "சிறந்த விழா" என்ற பட்டம் வழங்கப்பட்டது. 

இந்த திருவிழா 2020 ஆம் ஆண்டு நிறுத்தப்பட்டது. மேலும் 2021 ஆம் ஆண்டு அல்லது 2022 ஆம் ஆண்டில் திரும்ப கொண்டாடப்படவில்லை.

திருவிழா 2023 ஆம் ஆண்டு மே மாதத்தில் திரும்ப கொண்டாடப்பட்டது. வணிக, வணிகப் பொருட்கள் மற்றும் உணவுச் சாவடிகளுக்கு மேலதிகமாக, சுமோ மல்யுத்தத்திற்கான ஆர்ப்பாட்டங்கள் இத்திருவிழாவில் இருந்தன. மேலும் முக்கிய மேடையில் டைகோ டிரம்மிங் உள்ளிட்ட பிற நடவடிக்கைகள் மற்றும் மினியோ க்ரூசேடர்சு போன்ற கலைஞர்களின் நிகழ்ச்சிகள் இருந்தன.

மேலும் யப்பானிய இசை, நடனம் மற்றும் தற்காப்புக் கலைகளின் பாரம்பரிய மற்றும் சமகால நிகழ்ச்சிகள், யப்பானிய/யப்பானியத்தால் ஈர்க்கப்பட்ட உணவுகள், அத்துடன் இகெபனா மலர் ஏற்பாடு, தேநீர் விழா, ஓரிகமி, போன்சாய் மற்றும் பலவற்றின் ஆர்ப்பாட்டங்கள் மற்றும் காட்சிகளுடன் யப்பானின் வளமான கலாச்சார பாரம்பரியத்தை அனுபவிக்கவும் இத்திருவிழா தொடங்கப்பட்டது.

யப்பானிய கூசுடன் திருவிழா நிறுவனம் என்பது 501(சி)(3) இலாப நோக்கற்ற தொண்டு நிறுவனமாகும். இந்நிறுவனம் யப்பானிய மற்றும் ஜயப்பான்-அமெரிக்க சமூகங்களால் பாதுகாக்கப்பட்டு வரும் யப்பானின் வளமான கலாச்சார பாரம்பரியத்தை கல்வி மற்றும் மேம்படுத்துவதற்காக வருடாந்திர யப்பான் விழா கூசுடனுக்கு நிதியுதவி செய்கிறது. யப்பானிய பழக்கவழக்கங்கள் மற்றும் மரபுகளை நிரூபித்து வெளிப்படுத்துவதன் மூலம் யப்பான் மற்றும் அமெரிக்கா இடையேயான கூட்டணியை வளர்க்கவும் இந்த விழா உதவுகிறது.

முழு யுனைடெட் மாநிலம் முழுவதிலும், யப்பான் திருவிழாவானது, யப்பானிய மற்றும் யப்பானிய-அமெரிக்க மரபுகள், பழைய மற்றும் புதிய இரண்டிற்கும் ஒரு உறுதிப்பாட்டை மீண்டும் உறுதிப்படுத்துகிறது. இந்நிகழ்விற்கு அனுமதி இலவசம் மற்றும் பொதுமக்களுக்கு திறந்திருக்கும். விற்பனையாளர்கள் தங்கள் உணவுப் பொருட்கள் மற்றும் பொருட்களுக்கு கட்டணம் வசூலிப்பார்கள். தேர்ந்தெடுக்கப்பட்ட நடவடிக்கைகளில் பங்கேற்பதற்கு கட்டணம் தேவைப்படும்.

கூசுடனின் வருடாந்திர யப்பான் திருவிழா கூசுடன் நகரம் மற்றும் கூசுடன் பூங்காக்கள் மற்றும் பொழுதுபோக்கு துறை ஆகியவற்றால் இணைந்து நடத்தப்படுகிறது.

## மேற்கோள்கள்

## வெளி இணைப்புகள்
* யப்பான்-அமெரிக்கா சொசைட்டி ஆப் கூசுடன்
* கூசுடன் யப்பானிய விழாவிற்கான இணையதளம்

பகுப்பு:பண்டிகைகள்
மலேசிய மக்களவைத் தலைவர்

**மலேசிய மக்களவைத் தலைவர்** (மலாய்: *Yang di-Pertua Dewan Rakyat*; ஆங்கிலம்: *Speaker of the Dewan Rakyat* என்பவர் மலேசிய நாடாளுமன்றத்தின் கீழ் அவையான மக்களவையை வழிநடத்தும் தலைவராகும். மலேசிய மக்களவையின் மிக உயர்ந்த பதவியகும்.

வெஸ்ட்மின்ஸ்டர் மக்களாட்சி முறைமையைப் பயன்படுத்தும் நாடுகளைப் போலவே மலேசியாவிலும் மக்களவைத் தலைவர் எனும் வழக்குச்சொல் பயன்படுத்தப்படுகின்றது.

## பொது

மலேசிய மக்களவையின் அமர்வுகளை கூட்டுவதற்கும்; விவாதங்களுக்கு ஏற்பாடு செய்வதற்கும்; மனுக்கள், மசோதாக்கள் மற்றும் திருத்தங்கள் ஆகியவற்றின் ஏற்புத் தன்மையை ஆய்வு செய்வதற்கும்; இவர் பொறுப்பு வகிக்கின்றார். மக்களவைத் தலைவர் இல்லாத காலத்தில், அவர்களின் பிரதிநிதிகளில் ஒருவர் பொறுப்பு வகிப்பார்.

தற்போதைய மலேசிய மக்களவையின் தலைவர் டத்தோ ஜொகாரி அப்துல். இவர் 19 டிசம்பர் 2022 அன்று, 15-ஆவது மக்களவையில், நாடாளுமன்ற மக்களவை உறுப்பினர்களால் தேர்ந்தெடுக்கப்பட்டார்.

## செயல்பாடுகள்

மக்களவையின் அமர்வு; மக்களவை எப்போது திறக்கப்பட வேண்டும்; மற்றும் மூடப்பட வேண்டும் என்பதை மக்களவையின் தலைவர் தீர்மானிக்கிறார்; தேவைப்பட்டால் மக்களவையை சிறிது காலத்திற்கு இடைநிறுத்தம் செய்வதற்கு அனுமதி அளிக்கப்படுகிறது. மலேசிய அரசியலமைப்பு மற்றும் மக்களவையின் நிலையியல் கட்டளைகளுக்கு உரிய மரியாதை வழங்கப்படுவதை உறுதி செய்வதற்கும் பொறுப்பானவர் ஆவார். 

* மக்களவை உறுப்பினர்களை ஒழுங்குபடுத்துதல்;  
* ஓர் அமர்வின் போது யார் பேசலாம் என்பதை தீர்மானித்தல்;  
* மக்களவை கூடும் போது குறைந்தபட்ச எண்ணிக்கையிலான உறுப்பினர்கள் உள்ளனரா என சரிபார்ப்பது;  
* மக்களவை வாக்கெடுப்பில் சமநிலை ஏற்படும் போது மட்டுமே அவர் வாக்களிப்பது;  
* கேள்வி நேரத்தின் போது துணைக் கேள்விகளை எழுப்புவதற்கு வரம்புகளை விதிப்பது; 
* கேள்வி நேரத்தின் போது வேறு கேள்விகளை தாக்கல் செய்வதைக் கட்டுப்படுத்துவது; 
 
போன்ற அதிகாரங்கள் மக்களவைத் தலைவருக்கு உள்ளது.

## மேற்கோள்கள்

## மேலும் காண்க
* மக்களவை (மலேசியா)
* மலேசிய நாடாளுமன்றம்
* மலேசிய இந்திய நாடாளுமன்ற உறுப்பினர்கள்

## வெளி இணைப்புகள்

பகுப்பு:மலேசியாவில் அரசியல் 
பகுப்பு:மலேசிய நாடாளுமன்றம்
நீது வனசாக்சி

**நீது வனசாக்சி** (*Neethu Vanajakshi*) இந்திய நாட்டின் கருநாடகா மாநிலத்தினைச் சேர்ந்த திருநங்கை ஆவார். இவர் 1993 ஆம் ஆண்டு பெப்ரவரி மாதம் 25 ஆம் தேதியன்று பிறந்தார். இவர் பிக் பாஸ் கன்னட சீசன் 10 ஆம் நிகழ்ச்சியின் போட்டியாளராக இருந்தார். ஏழு வாரங்களுக்குப் பிறகு இவர் நிகழ்ச்சியில் இருந்து வெளியேற்றப்பட்டார்.

## ஆரம்ப கால வாழ்க்கை
வனசாக்சி கருநாடக மாநிலம் கடக் மாவட்டத்தைச் சேர்ந்தவர் ஆவார். இவர் மஞ்சுநாத் என்ற பெயரில் பிறந்தாள். மாடல் உயர்நிலைப் பள்ளியில் பள்ளிப்படிப்பை முடித்தார். குடும்பத்திற்கு வருமானம் சேர்க்கும் வகையில் மலர் மாலைகள் செய்து விற்பனை செய்து வந்தார். 2007 ஆம் ஆண்டில், இவர் ஒரு கல்லூரியில் சேரவும் தனது அடையாளத்தை ஆராயவும் பெங்களூருக்கு  சென்றார். இவர் தனது இளங்கலை வியாபார நிர்வாகம் பட்டப்படிப்பைப் போட்டியிட்ட பிறகு பெங்களூரில் உள்ள கென் கலைப்பள்ளியில் கலைப் பயின்றார். மேலும் அனிமேசனில் டிப்ளமோவும் படித்தார். இவர் ஒரு அமெச்சூர் செமி கிளாசிக்கல் கதக் நடனக் கலைஞர், யோகா பயிற்சியாளர் மற்றும் ஒரு பச்சை குத்தும் கலைஞர் ஆவார். இவர் வட கருநாடகாவின் பாரம்பரிய உணவுகளை வழங்கும் உணவகம் நடத்தி வந்தார்.

## அடையாளம்
இவர் ஒரு மாற்றுத்திறனாளியாக மாறுவதற்கான தயாரிப்பில் ஆலோசனை மற்றும் ஹார்மோன் சிகிச்சை  எடுத்து அறுவைச் சிகிச்சை மற்றும் மருத்துவ சிகிச்சைக்கு உட்படுத்தப்பட்டார். 2019 ஆம் ஆண்டில், இவர் மிசு திருநங்கை பட்டத்தை வென்றார். மேலும் இந்தியாவைப் பிரதிநிதித்துவப்படுத்தும் வாய்ப்பைப் பெற்றார். தனது சகோதரியின் கதையைக் கேட்டு அதிர்ச்சியிலும் கண்ணீரிலும் இருந்த தனது சகோதரியிடம் 2016 ஆம் ஆண்டு தனது அடையாளத்தை வெளிப்படுத்தினார். 2020 ஆம் ஆண்டில், மிசு சர்வதேச ராணி பட்டத்தில் இந்தியாவைப் பிரதிநிதித்துவப்படுத்தினார். பிக் பாசில், இவர் தனது உணர்வுகளைப் பகிர்ந்து கொண்டார். மேலும் இவர் வெளியே வருவதற்கு முன்பு தனது அடையாளத்தை எப்படி ரகசியமாக வைத்திருக்க வேண்டும் என அறிந்து கொண்டார்.

## தொழில்
வனசாக்சி ஒரு முழு அளவிலான தொழில் முனைவோர், நடனக் கலைஞர், டாட்டூ கலைஞர் மற்றும் நடிகராக மாறுவதற்கு முன்பு தனது குடும்பத்தை ஆதரிப்பதற்காக தனது கிராமத்தில் பூ விற்பனையாளராகத் தொடங்கினார். தனது சொந்த ஊரான கடக்கை விட்டு வெளியேறிய பிறகு, அவர் தனது 'குடும்பத்தின் மீதான பொறுப்பை' நிறைவேற்றுவதற்காக, தனது தாயாருக்காக ஒரு உணவகத்தையும், தனது சகோதரிக்காக ஒரு அழகு நிலையத்தையும் தொடங்கினார். ரியாலிட்டி நிகழ்ச்சியான 'சூப்பர் குயின்சு' மூலம் பிரபலமான பிறகு, இவர் நன்கு அறியப்பட்ட இயக்குநர் உபேந்திரா இயக்கிய யு.அய். திரைப்படத்தில் நடிப்பில் அறிமுகமானார். ரியாலிட்டி நிகழ்ச்சியான பிக் பாஸ் கன்னட 10 சீசனில், இவர் இரண்டு மைல்கற்களை எட்டினார். வீட்டின் நடுவர் மற்றும் 'கிச்சனா சப்பலே', தொகுப்பாளராக இருக்கும் நடிகர் கிச்சா சுதீப்பின் பாராட்டு பெற்றார். இவரும் ஒரு டெக்சு பேச்சாளர் ஆவார்.

## மேற்கோள்கள்

பகுப்பு:கன்னடத் திரைப்பட நடிகைகள்
பகுப்பு:கர்நாடக நடிகைகள்
பகுப்பு:வாழும் மக்கள்
பகுப்பு:1993 பிறப்புகள்
பத்ம குமுதா

**பத்ம குமுதா** (*Padma Kumta*) அல்லது **பத்மா குமாதா** கன்னட திரையுலகினைச் சார்ந்த இந்திய நடிகை ஆவார். *[[சோமன துடி (திரைப்படம்)|சோமனா துடி]]* (1975), *பயலு தாரி* (1976), *ஃபலிதம்ஷா* (1976), *அவஸ்தே* (1987) மற்றும் *அறிவு* (2017) ஆகியவை பத்ம குமுதாவின் நடிகையின் குறிப்பிடத்தக்க படங்களில் சில. இவள் மாரடைப்பால் இறந்தார்.

## விருதுகள்

## தொழில்
பத்ம குமுதா முப்பதுக்கும் மேற்பட்ட திரைப்படங்கள் மற்றும் தொடர்கள் *மந்தனா* உட்பட கன்னடத்தில் நடித்துள்ளார்.

## தேர்ந்தெடுக்கப்பட்ட திரைப்படங்கள்
* *சோமன துடி* (1975)
* *பலிதம்ஷா* (1976)
* *பயலு தாரி* (1976) 
* *அறிவு* (1979)...கீதா
* *மௌன கீதே* (1986)
* *சிவன் மெச்சிடா கண்ணப்பா* (1988) சென்னி
* *ஸ்ரீ வெங்கடேஷ்வரா மஹிமே* (1988)
* *தேவதா மனுஷ்யா* (1988)
* *சிந்தூர திலகா]]* (1992)
* *சொலில்லாடா சரதரா* (1992).
* *பேவு பெல்லா (1993 திரைப்படம்)* (1993)
* *பகவான் ஸ்ரீ சாய்பாபா* (1993).தேவகிரி
* *நான் ஹெந்தி சென்னகிடேலே* (2000)
* *ஜானுமதா கெலதி* (2008)
* *அல்லிடே நம்மனே இல்லி பந்தே சும்மானே* (2011)
* *லக்கி (2012 கன்னட படம்)* (2012)

## மேலும் பார்க்கவும்

* கன்னடத் திரைப்படத்துறை
* இந்திய திரைப்படத்துறை

## மேற்கோள்கள்

## வெளி இணைப்புகள்
*

பகுப்பு:2017 இறப்புகள்
பகுப்பு:கன்னடத் தொலைக்காட்சி நடிகைகள்
பகுப்பு:கர்நாடக நடிகைகள்
பகுப்பு:கன்னட மக்கள்
பகுப்பு:கன்னடத் திரைப்பட நடிகைகள்
அரசு செவிலியர் கல்லூரி, திருவனந்தபுரம்

**அரசு செவிலியர் கல்லூரி, திருவனந்தபுரம்** என்பது 1972 ஆம் ஆண்டில் இந்தியாவின் கேரளா மாநிலத்தின் திருவனந்தபுரத்தில் நிறுவப்பட்ட மகளிர் செவிலியர் கல்லூரியாகும்.கேரள அரசின் மருத்துவக் கல்வி இயக்குநரகத்தின் கீழ் இயங்கிவரும் இக்கல்லூரி, பாடத்திட்டங்களுக்காக கேரளப் பல்கலைக்கழகம் மற்றும் கேரள சுகாதார அறிவியல் பல்கலைக்கழகத்துடன் இணைக்கப்பட்டுள்ளது.

இளங்கலை மற்றும் முதுகலை பிரிவுகளில் செவிலியர் பாடங்களை பயிற்றுவிக்கும் இக்கல்லூரி இம்மாநிலத்தில் துவங்கப்பட்ட முதல் செவிலியர் கல்லூரியாகும். இந்திய செவிலிய மன்றத்தின் மூலம் முனைவர் ஆராய்ச்சி படிப்புகளும் இங்கு பயிற்றுவிக்கப்படுகிறது.

## வரலாறு
1943 ஆம் ஆண்டில் பட்டயப்படிப்புகளை வழங்கும் செவிலியர் இடைநிலைப் பள்ளியாகத் தொடங்கப்பட்ட இக்கல்லூரி, 1963  ஆண்டில், இருந்து கேரளாவில் முதன்முதலில் இளங்கலை திட்டங்களைக் கொண்ட இளங்கலைக் கல்லூரியாக தரமுயர்த்தப்பட்டது. ஆரம்பத்தில் திருவனந்தபுரம் அரசு மருத்துவக் கல்லூரியின் கீழ் இயங்கிய ஒரு துறையாக இருந்த இக்கல்லூரி தற்போது  கேரள அரசின் மருத்துவக் கல்வி இயக்குநரகத்தின் கீழ் ஒரு தன்னாட்சி நிறுவனமாக செயல்பட்டுவருகிறது.

## படிப்புகள்
1963 ஆம் ஆண்டு முதல் இளங்கலை படிப்புகளும், 1987 ஆம் ஆண்டு முதல் முதுகலை படிப்புகளும், 2005 ஆம் ஆண்டு முதல் முனைவர் படிப்புகளும் இக்கல்லூரியில் பாடங்களாக பயிற்றுவிக்கப்பட்டு வருகிறது. தொடக்கத்திலிருந்தே 75 சதவீதத்திற்க்கு மேல் மகளிருக்கான கல்லூரியாக இயங்கி வந்த இது, 2004 ஆம் ஆண்டிலிருந்து எந்த கட்டுப்பாடும் இல்லாமல் ஆண் மாணவர்களையும் சேர்த்து இருபாலர் கல்லூரியாக இயங்கிவருகிறது. 

முதுகலையில் 

* குழந்தை மருத்துவம், 
* மகப்பேறு மற்றும் மகளிர் மருத்துவ செவிலியர்
* அறுவை சிகிச்சை செவிலியர் மற்றும் 
* சமூக சுகாதார செவிலியர்  ஆகிய நான்கு பிரிவுகளில் பாடங்கள் பயிற்றுவிக்கப்படுகிறது.

கேரளாவில் செவிலியர் துறையில் முனைவர் பட்ட படிப்புகளை வழங்கும் ஒரே கல்லூரி இதுவேயாகும்.

1990 ஆம் ஆண்டிலிருந்து, அனைத்து கேரள மருத்துவ நுழைவுத் தேர்வில் பெற்ற இடங்களின் அடிப்படையில் மாணவர்கள் சேர்க்கப்பட்டுள்ளனர், ஆனால் தற்போது சேர்க்கைகள், மாணவர்களின் மேல்நிலைப் பள்ளி சான்றிதழ்களின் மதிப்பெண்களின் அடிப்படையில் நடக்கின்றது.

2008 ஆம் ஆண்டில் இளங்கலை பிரிவின் கொள்திறன் 60 இல் இருந்து 75 ஆக உயர்த்தப்பட்டுள்ளது.

## மேற்கோள்கள்

பகுப்பு:கேரளத்திலுள்ள மகளிர் பல்கலைக்கழகங்களும் கல்லூரிகளும்
பகுப்பு:Coordinates on Wikidata
பகுப்பு:திருவனந்தபுரத்திலுள்ள கல்லூரிகள்
எச். எச். மகாராணி சேது பார்வதி பாய் நா. சே. ச. மகளிர் கல்லூரி

**எச் எச் மகாராணி சேது பார்வதி பாய் நா.சே.ச மகளிர் கல்லூரி** (**நா.சே.ச மகளிர் கல்லூரி** என்றும் அழைக்கப்படுகிறது) என்பது கேரளாவின் திருவனந்தபுரத்தில் உள்ள நீரமங்கராவில்  1951 ஆம் ஆண்டில் நாயர் சேவை சங்கத்தால் நிறுவப்பட்டபழமையான இளங்கலை மற்றும் முதுகலை மகளிர் கல்லூரிகளில் ஒன்றாகும். கேரளா பல்கலைக்கழகத்துடன் இணைக்கப்பட்டுள்ள இக்கல்லூரியில் கலை, அறிவியல் மற்றும் வணிகவியல் பிரிவுகளில் படிப்புகள் பயிற்றுவிக்கப்படுகிறது.

## வரலாறு
பாரத கேசரி பூரீ மன்னத்து பத்மநாபன் என்ற நாயர் சமூகத்தின் தலைவரால் ஆரம்பிக்கப்பட்ட **நாயர் சேவை சங்கத்தால்** (நா.சே.ச) 1951 ஆம் ஆண்டில் பெருந்தண்ணியில் ஒரு இளநிலைக் கல்லூரியாக ஆரம்பிக்கப்பட்டதே இக்கல்லூரியாகும். ராதன பழக்க வழக்கங்கள், பாரம்பரியம் ஆகியவற்றின் மீது மூடநம்பிக்கை கொண்டிருந்த நாயர் சமூகத்தை ஊக்குவிப்பதற்கும், அணிதிரட்டுவதற்கும் அவரால் உருவாக்கப்பட்ட இந்த சங்கத்தின் மூலம் தொடங்கப்பட்ட இக்கல்லூரிக்கு கேரளப் பல்கலைக்கழகத்தின் முதல் பெண் இணை வேந்தராக பணியாற்றிய மகாராணி சேது பார்வதி பாயின் நினைவாகவும், பெருமைப்படுத்தும் விதமாகவும் இப்பெயர் வைக்கப்பட்டுள்ளது.

## துறைகள்

### அறிவியல் பிரிவு

* இயற்பியல்
* வேதியியல்
* கணிதம் & புள்ளியியல்
* தாவரவியல்
* விலங்கியல்
* வீட்டு அறிவியல்

### கலை மற்றும் வணிகப்பிரிவு

* மலையாளம்
* ஆங்கிலம்
* இந்தி
* வரலாறு
* பொருளாதாரம்
* தத்துவம்
* உடற்கல்வி
* இசை
* வர்த்தகம்

## அங்கீகாரம்
கேரளப் பல்கலைக்கழகத்துடன் இணைக்கப்பட்டுள்ள இக்கல்லூரி, பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது.

## குறிப்பிடத்தக்க முன்னாள் மாணவர்கள்

* ஷெர்மி உலகன்னன், 2010 ஆசிய விளையாட்டுப் போட்டியில் தங்கப் பதக்கம் வென்றவர். (முன்னாள் இந்திய கபடி வீரர்)
* விந்துஜா மேனன், மலையாளத் திரைப்பட நடிகை

## மேற்கோள்கள்

பகுப்பு:கேரளத்திலுள்ள மகளிர் பல்கலைக்கழகங்களும் கல்லூரிகளும்
பகுப்பு:கேரள கலை மற்றும் அறிவியல் கல்லூரிகள்
பகுப்பு:திருவனந்தபுரத்திலுள்ள கல்லூரிகள்
போஜ் ரெட்டி மகளிர் பொறியியல் கல்லூரி

**போஜ் ரெட்டி மகளிர் பொறியியல் கல்லூரி**, என்பது இந்தியாவின் ஹைதராபாத்தில் 1997 ஆம் ஆண்டில் நிறுவப்பட்ட மகளிர் பொறியியல் கல்லூரி ஆகும். 

1952 முதல் பெண்கள் மற்றும் சிறுமிகளை கல்வி மூலம் மேம்படுத்துவதற்காக செயல்படும் பதிவு செய்யப்பட்ட தன்னார்வ சமூக சங்கமான லட்சுமிபாய் வித்யாபீட சங்கம் என்பதன் மூலம் நிர்வகிக்கப்படும் இக்கல்லூரியானது, 6.5 ஏக்கர் பரப்பளவில் நகரின் மையப்பகுதியில் அமைந்துள்ளது. ஜவகர்லால் நேரு தொழில்நுட்பவியல் பல்கலைக்கழகத்தோடு இணைக்கப்பட்டுள்ள இக்கல்லூரி, அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது.  

## சிறப்புகள்

* பெண்களுக்கென பிரத்யேகமாக தனியார் விடுதிகள் வளாகத்திற்குள்ளேயே அமைந்துள்ளது
* தொழில்நுட்பக் கட்டுரைகளை எழுதவும், கல்லூரி மற்றும் பிற நிறுவனங்கள் நடத்தும் கருத்தரங்குகள், பட்டறைகள் மற்றும் மாநாடுகளில் பங்கேற்கவும் மாணவர்கள் ஊக்குவிக்கப்படுகிறார்கள்.
* ஒவ்வொரு துறையிலும் தொழில்முறை நடவடிக்கைகளை மேம்படுத்த தொழில்நுட்ப சங்கங்கள் அமைக்கப்படுகின்றன.
* மாணவர்களின் ஒட்டுமொத்த ஆளுமை வளர்ச்சிக்காக கலாச்சார மற்றும் இணை பாடத்திட்ட நடவடிக்கைகள் ஊக்குவிக்கப்படுகின்றன.

## துறைகள்

* கணினி அறிவியல் & பொறியியல் (CSE)
* கணினி அறிவியல் & பொறியியல் (செயற்கை நுண்ணறிவு & இயந்திர கற்றல்) (CSM)
* மின்னணுவியல் & தொலைத்தொடர்பு பொறியியல் (ECE)
* மின் மற்றும் இலத்திரனியல் பொறியியல் (EEE)
* தகவல் தொழில்நுட்பம் (IT)

## மேலும் பார்க்கவும்

* இந்தியாவில் கல்வி
* இந்தியாவில் எழுத்தறிவு
* தெலுங்கானாவில் உள்ள உயர்கல்வி நிறுவனங்களின் பட்டியல்

## மேற்கோள்கள்

பகுப்பு:தெலங்காணாவில் உள்ள மகளிர் பல்கலைக்கழகங்களும் கல்லூரிகளும்
புனித ஆன் மகளிர் கல்லூரி, மெகுதி பட்டினம்

**புனித ஆன் மகளிர் கல்லூரி** என்பது  இந்தியாவின் ஹைதராபாத்தின் மெகதிப்பட்டினம், சந்தோஷ் நகர் காலனியில் 1981 ஆம் ஆண்டு நிறுவப்பட்ட மகளிர் கல்லூரியாகும். நான்கு ஏக்கர் பரப்பளவில் அமைந்துள்ள இக்கல்லூரி, தெலங்காணா மகளிர் பல்கலைக்கழகத்தோடு இணைந்துள்ளது 

## வரலாறு
ஆந்திராவின் குண்டூர் மாவட்டத்தில் உள்ள பிரங்கிபுரம் என்ற சிறிய கிராமத்தைச் சேர்ந்த தாதிபத்ரி ஞானம்மா என்ற சாதாரண பெண்ணால் நிறுவப்பட்ட **புனித ஆனின் சகோதரிகளின் சங்கம்** என்ற தன்னார்வ சேவை நிறுவனத்தின் மூலம், ஏழை இளம் பெண்களை அறிவூட்டுவதற்கும் கல்வி கற்பதற்கும் வேண்டி ஆரம்பிக்கப்பட்டதே இக்கல்லூரியாகும்.

சிறிய அளவில் ஆரம்பிக்கப்பட்ட இக்கல்லூரியில் தற்போது 2800 க்கும் மேற்பட்ட மாணவர்களும் 100 விரிவுரையாளர்களும் இருக்கின்றனர். 

## அங்கீகாரம்
தெலங்காணா மகளிர் பல்கலைக்கழகத்தோடு இணைந்துள்ள இக்கல்லூரி பல்கலைக்கழக மானியக் குழுவினால் (இந்தியா) அங்கீகரிக்கப்பட்டுள்ளதோடு தன்னாட்சி அந்தஸ்தும் வழங்கியுள்ளது. தேசிய மதிப்பீடு மற்றும் அங்கீகார அவையின் (NAAC) நிர்வாகக் குழுவின் பரிந்துரையின் பேரில், மூன்றாவது சுழற்சியில்  **<nowiki/>'ஏ+' தரம்** வழங்கப்பட்டு மறுஅங்கீகாரம் கொடுக்கப்பட்டுள்ளது.

## விருதுகள்
தொடக்கம் முதலே உஸ்மானியா பல்கலைக்கழக தரவரிசைகளில் சிறப்பிடம் பெற்று வரும் இக்கல்லூரி, பல்கலைக்கழகத்தின் தங்கப் பதக்கங்களைத் தவிர, கல்லூரியும் மாணவர்களுக்கு இளங்கலை, முதுகலை மற்றும் முனைவர் பிரிவுகளில் முதலிடம் பெற்றவர்களுக்கு தங்கப் பதக்கங்கள் வழங்கப்பட்டு வருகிறது.

2010 மற்றும் 2014 ஆம் ஆண்டுகளில் பல்கலைக்கழக மானியக் குழுவினால் (இந்தியா) "திறன்மிக்க கல்லூரி" (CPE) என்று பெருமைப்படுத்தப்பட்டுள்ளது.

## படிப்புகள்
இக்கல்லூரியானது கலை, சமூக அறிவியல், வணிகம், வணிக மேலாண்மை மற்றும் அறிவியல் ஆகியவற்றில் இடைநிலை முதல் முதுநிலை வரையிலான படிப்புகளை மாணவர்களுக்கு பயிற்றுவிக்கிறது 

## மேலும் பார்க்கவும்

* இந்தியாவில் கல்வி
* இந்தியாவில் எழுத்தறிவு
* தெலுங்கானாவில் உள்ள உயர்கல்வி நிறுவனங்களின் பட்டியல்

## மேற்கோள்கள்

பகுப்பு:தெலங்காணாவில் உள்ள மகளிர் பல்கலைக்கழகங்களும் கல்லூரிகளும்
சுவேதா பச்சன் நந்தா

**சுவேதா பச்சன் நந்தா** (*Shweta Bachchan Nanda*, பிறப்பு: 17 மார்ச் 1974) இந்தியக் கட்டுரையாளரும் எழுத்தாளரும் முன்னாள் வடிவழகியும் ஆவார். *[[டெய்லி நியூஸ் அண்ட் அனாலிசிஸ்]]* மற்றும் *வோக் இந்தியா* ஆகிய பத்திரிக்கைகளில் கட்டுரையாளராக இருந்து வரும் இவர் *பாரடைஸ் டவர்ஸ்* என்ற அதிகம் விற்பனையாகும் புதினத்தின் ஆசிரியர் ஆவார். தொலைக்காட்சி விளம்பரத்திற்கான பெண்ணாகப் பணிபுரிந்து பின்னர் 2018 ஆம் ஆண்டில் தனது சொந்த விற்பனையக முகவரியான MXS ஐ அறிமுகப்படுத்தியுள்ளார்.

## தனிப்பட்ட வாழ்க்கை
[இடது|thumb| வோக் பியூட்டி விருதுகள் 2017 இல் பெற்றோர்களான [அமிதாப் பச்சன்|அமிதாப் மற்றும் ஜெயா பச்சன் மற்றும் மகள் நவ்யா நவேலி நந்தாவுடன் பச்சன் நந்தா]]
**சுவேதா பச்சன்** பாலிவுட் நடிகர்களான அமிதாப் பச்சன் மற்றும் ஜெயா பச்சனுக்கு  மகளாக 17 மார்ச் 1974 இல் பிறந்தவர்  சுவேதா**,** 1997 ஆம் ஆண்டு பிப்ரவரி 16 ஆம் தேதி இந்தித் திரைப்பட நடிகர்-தயாரிப்பாளர் ராஜ் கபூரின் மகள் ரிது நந்தா மற்றும் ராஜன் நந்தாவின் மகனும் எஸ்கார்ட்ஸ் குழுமத்தின் தலைவருமான தொழிலதிபர் நிகில் நந்தாவை மணந்துள்ளார்  இத்தம்பதியருக்கு மகள் நவ்யா நவேலி நந்தா (பிறப்பு டிசம்பர் 1997), மற்றும் மகன் அகஸ்திய நந்தா (பிறப்பு நவம்பர் 2000) ஆகிய இரண்டு குழந்தைகள் உள்ளனர். இவர் பாஸ்டன் பல்கலைக்கழகத்தில் பயின்றுள்ளார்.

## தொழில்
சுவேதா முதன்முறையாக செப்டம்பர் 2006 இல் *L'Officiel India* என்ற இதழுக்காக விளம்பரப் பெண்ணாக இருந்ததோடு ஜூன் 2009 இல், அதே இதழின் ஏழாவது ஆண்டு இதழில் தனது சகோதரர் அபிஷேக் பச்சனுடன் விளம்பரத்தில் தோன்றியுள்ளார்.

2007 ஆம் ஆண்டில், சுவேதா *என்டிடிவி -லாபம்*  என்ற தொலைக்காட்சியில் - அடுத்த தலைமுறை - என்ற பிரிவில் தலைவரானார். அதன்படி இவரது தொடர் பேட்டிகள் அத்தொலைகாட்சி அலைவரிசையில் ஒளிபரப்பப்பட்டன.  2018 ஆம் ஆண்டிலிருந்து, கல்யாண் நகைக்கடை நிறுவனத்தின் விளம்பரத்தூதராக இருந்து வருகிறார்.

*[[டெய்லி நியூஸ் அண்ட் அனாலிசிஸ்|டெய்லி நியூஸ் மற்றும் அனாலிசிஸ்]]* மற்றும் *வோக் இந்தியா* ஆகிய பத்திரிக்கைகளில் கட்டுரையாளராக பல பத்திகளை எழுதியுள்ளார். *[[தி டிரிப்யூன்|ட்ரிப்யூன்]]* அவரது பத்திகளை "வேடிக்கையானவை" மற்றும் "புத்திசாலித்தனமானவை" என்று பாராட்டுயுள்ளது.

மோனிஷா ஜெய்சிங்குடன் இணைந்து 2018 ஆம் ஆண்டு MXS என்ற நவீன ஆடைகளின் விற்பனையகத்தை அறிமுகப்படுத்தியுள்ளார்.

அக்டோபர் 2018 ஆண்டில், சுவேதா தனது முதல் புதினமான *பாரடைஸ் டவர்ஸை* ஹார்பர்காலின்ஸ் நிறுவனம் மூலம் வெளியிட்டுள்ளார்.    எதிர்மறையான விமர்சனங்கள் இருந்தபோதிலும் புத்தகம் சிறந்த முறையில் விற்பனையாகியுள்ளது.    *[[இந்தியன் எக்சுபிரசு|தி இந்தியன் எக்ஸ்பிரஸின்]]* இஷிதா சென்குப்தா இப்புத்தகத்தை "நாவல், அதன் அனைத்து நேர்த்திக்காகவும், இறுதியில், ஒரு கதைக்களத்தைத் தேடி ஒரு சில கதாபாத்திரங்களைக் கொண்டிருப்பதைப் போல வாசிக்கிறது." என்று மதிப்பாய்வு செய்துள்ளார்

சுவேதா, ஐஸ்வர்யா ரசினிகாந்தின் 2016 ஆம் ஆண்டு வெளிவந்த புத்தகமான *ஆப்பிள் பெட்டியில் நின்று: நட்சத்திரங்களுக்கு மத்தியில் ஒரு பெண்ணின் கதை*  மற்றும் ருக்சானா ஈசாவின் *கோல்டன் கோட்: சமூக வெற்றியின் கலையில் தேர்ச்சி பெறுதல்*  ஆகிய புத்தகங்களுக்கும் முன்னுரை எழுதியுள்ளார்.

## நூல் பட்டியல்

* 

## மேற்கோள்கள்

பகுப்பு:1974 பிறப்புகள்
பகுப்பு:இந்தியப் பெண் உருமாதிரிக் கலைஞர்கள்
பகுப்பு:இந்தியப் பெண் ஊடகவியலாளர்கள்
பகுப்பு:வாழும் மக்கள்
ரீபா சாம்

**ரீபா சோம்** (*Reba Som*)(பிறப்பு, டார்ஜீலிங், மேற்கு வங்காளம் ) இந்தியாவைச் சேர்ந்த ஒரு கல்வியாளர், வரலாற்றாசிரியர், எழுத்தாளர் மற்றும் பாரம்பரிய பாடகர் ஆவார். இவர் 2008-2013 வரை கொல்கத்தாவில் உள்ள இந்தியக் கலாச்சார உறவுகளுக்கான குழுவின் இரவீந்திரநாத் தாகூர் மையத்தின் இயக்குநராக இருந்தார்.

ரீபா சாம் ரவீந்திர சங்கீதம் மற்றும் காசி நசுருல் இசுலாமின் பாடல்களின் பயிற்சி பெற்ற பாடகர் ஆவார். இவரது "ரவீந்திரநாத் தாகூரின் தேர்ந்தெடுக்கப்பட்ட பாடல்கள்" (III மில்லினியோ, ரோம், இத்தாலி 2003 மற்றும் சரேகாமா - இந்தியா, மே 2004) மற்றும் "காசி நசுருல் இசுலாத்தின் காதல் பாடல்கள்" (டைம்ஸ் மியூசிக், 2016) பாடல்  ஆங்கில மொழிபெயர்ப்புகள் குறுந் தட்டுகளாக வெளியிடப்பட்டுள்ளன.

## தனிப்பட்ட வாழ்க்கை
1971ஆம் ஆண்டு இந்திய வெளியுறவுத் துறை அதிகாரியான இமாச்சல் சோமை மணந்த ரீபா, பிரேசில், டென்மார்க், பாக்கித்தான், அமெரிக்கா, வங்கதேசம், கனடா, லாவோஸ், இத்தாலி உள்ளிட்ட பல இடுகைகளில் உலகம் முழுவதும் பயணம் செய்துள்ளார். இவரின் கணவர் இந்தியத் தூதராகப் பதவி வகித்த கடைசி தூதரகம் ரோம் ஆகும். இவருக்கு இரண்டு மகன்கள் உள்ளனர். இதில் விஷ்ணு சோம், இந்தியாவின் முன்னணி தொலைக்காட்சி பத்திரிகையாளர் மற்றும் செய்தி தொகுப்பாளர் மற்றும் அபிஷேக் சோம், அமெரிக்காவைத் தளமாகக் கொண்ட முதலீட்டு வங்கியாளர்.

## வெளியீடு

* சோம் ரெபா, (2017) மார்கோட்: விவேகானந்தரின் சகோதரி நிவேதிதா, பென்குயின் ரேண்டம் ஹவுஸ், தில்லி,
* 
* 
* 
* 
*

## மேற்கோள்கள்

பகுப்பு:வாழும் மக்கள்
அஜித் இக்பால் சிங்

**அஜித் இக்பால் சிங்** (*Ajit Iqbal Singh*)(பிறப்பு 1943  ) ஓர் இந்தியக் கணிதவியலாளர், செயல்பாட்டுப் பகுப்பாய்வு மற்றும் ஒத்திசைவான பகுப்பாய்வு ஆகியவற்றில் நிபுணத்துவம் பெற்றவர். சிங் இந்தியத் தேசிய அறிவியல் கழகத்தின் இந்தியாவின் உயர்மட்ட விஞ்ஞானிகள் மற்றும் தொழில்நுட்பவியலாளர்களின் உறுப்பினராக உள்ளார். இவர் அலகாபாத்தில் உள்ள தேசிய அறிவியல் கழகத்தின் உறுப்பினராகவும் உள்ளார்.

## கல்வி
சிங் இந்திரபிரசுதா கல்லூரியில் கணிதத்தில் பட்டப்படிப்பை முடித்தார். மேலும் தில்லி பல்கலைக்கழகத்தில் 1963 இளநிலை மற்றும் 1965 முதுநிலை பாடத்தில் பட்டம் பெற்றார். 1969-இல் கேம்பிரிச்சுப் பல்கலைக்கழகத்தில் கணிதத்தில் முனைவர் பட்டம் பெற்றார். 'குவிந்த இடைவெளிகளில் நேரியல் இயக்கு கோட்பாட்டிற்கான பங்களிப்புகள்' என்ற தலைப்பில் இவரது முனைவர் பட்ட ஆய்வு அமைந்தது. இந்த ஆய்வினை பிராங்க் சுமிதிசால் மேற்பார்வையிட்டார். சிங் கேம்பிரிட்ச்சில் 1966 முதல் 1969 வரை நியூன்ஹாம் கல்லூரியில் பொதுந்லவாய ஆய்வாளராக இருந்தார்.

## தொழில்
சிங் தனது முதுநிலை பட்டப்படிப்பை முடித்த உடனேயே, தில்லிப் பல்கலைக்கழகத்தின் இந்திரபிரசுதா கல்லூரியில் ஆசிரியராகப் பணிபுரியத் தொடங்கினார். கேம்பிரிட்ச்சில் தனது முனைவர் பட்டத்தை முடித்த இவர், தில்லிக்குத் திரும்பி இந்துக் கல்லூரியில் பணியில் சேர்ந்தார். செயல்பாட்டுப் பகுப்பாய்வு மற்றும் சீரிசை பகுப்பாய்வு ஆகியவற்றில் இவர் தனது ஆராய்ச்சியினை மேற்கொண்டதுடன் கற்பித்தலையும் தொடர்ந்தார். 1974-இல், சிங் தில்லி பல்கலைக்கழக தெற்கு வளாகத்தில் கணித பேராசிரியராக நியமிக்கப்பட்டார். 1984 முதல் 2008 வரை பேராசிரியராகத் தொடர்ந்தார். 2008 முதல், தில்லி மையத்தில் உள்ள இந்தியப் புள்ளியியல் நிறுவனத்தில் வருகைப் பேராசிரியராக இருந்து வருகிறார்.

## பணி
சிங் அண்மையில் குவிந்த இடைவெளிகள், இடவியல் இயற்கணிதம், அதீத குழுக்களில் நிறமாலை இணைப்பாக்கம், பெருக்கிகள் மற்றும் தொகுதி காப்பமைவியம், பகுதிகுழு இயற்கணிதங்கள், வேறுபட்ட சமன்பாடுகள் மற்றும் செங்கோண பல்லுறுப்புக்கோவைகள், வடிவியல் அளவீடுகள், வடிவியல் வரம்பில் இசைவகுப்புபகுப்பாய்வின் பயன்பாடுகள் ஆகியவற்றில் நேரியல் செயல்பாடுகளில் பணியாற்றியுள்ளார்.

## விருதுகள் மற்றும் அங்கீகாரம்
சிங்குக்கு ராய் பகதூர் பிரிஜ் மோகன் லால் சாகேப் நினைவு தங்கப் பதக்கம் மற்றும் தில்லி பல்கலைக்கழகத்தின் ரவி காந்தா தேவி பரிசு வழங்கப்பட்டது.

## மேற்கோள்கள்

பகுப்பு:இந்தியப் பெண் கணிதவியலாளர்கள்
பகுப்பு:1943 பிறப்புகள்
பகுப்பு:வாழும் மக்கள்
பல்லவி தானி

**பல்லவி தானி** (*Pallavi Dani*) ஓர் இந்திய-அமெரிக்கக் கணிதவியலாளர் மற்றும் லூசியானாவின் பேடன் ரூஜில் உள்ள லூசியானா மாநில பல்கலைக்கழகத்தில் கணிதத்தின் இணைப் பேராசிரியராக உள்ளார். இவரது ஆராய்ச்சி பகுதி வடிவியல் குழு கோட்பாடு குறிப்பாக, குலம் அரையளவு-சம அளவை மாறுபாடு குறித்ததாகும்.

## கல்வியும் பணியும்
தானி இந்தியாவின் மும்பையில் உள்ள மும்பை பல்கலைக்கழகத்தில் கணிதத்தில் இளநிலை அறிவியல் பட்டம் பெற்றார். இவர் 2001-இல் சிக்காகோ பல்கலைக்கழகத்தில் கணிதத்தில் முதுநிலைப் பட்டம் பெற்றார். 2005-இல் சிக்காகோ பல்கலைக்கழகத்தில் கணிதத்தில் முனைவர் பட்டத்தினை "முடிவற்ற குழுவில் உள்ள தனிமங்களின் புள்ளியியல் பண்புகள்" எனும் பொருண்மையில் பென்சன் பார்ப் ஆராய்ச்சி வழிகாட்டுதலில் கீழ் முடித்தார்.

முனைவர் பட்ட ஆய்வினை முடித்த பிறகு. சிக்காகோ பல்கலைக்கழகத்தில், தானி நார்மன் , ஓக்லஹோமாவில் உள்ள ஓக்லஹோமா பல்கலைக்கழகம் மற்றும் ஜார்ஜியாவின் அட்லாண்டாவில் உள்ள எமோரி பல்கலைக்கழகத்தில் முதுநிலை பதவிகளை வகித்தார். தானி 2009-இல் லூசியானா மாநிலப் பல்கலைக்கழகத்தில் பணிக்கால தொகுதி ஆசிரியப் பணியில் சேர்ந்தார். இவர் தற்போது லூசியானா மாநிலப் பல்கலைக்கழகத்தில் கணிதத்தின் இணைப் பேராசிரியராக உள்ளார்.

சூன் 2015-இல் கலிபோர்னியாவின் பெர்க்லியில் உள்ள கணித அறிவியல் ஆராய்ச்சி நிறுவனத்தில் வடிவியல் குழுக் கோட்பாடு குறித்த விரிவுரைகளைத் தானி வழங்கினார்.

இவர் 2015 முதல் 2017 வரை அமெரிக்கக் கணித சங்கம் - சைமன்சு பயண நிதியின் குழுவில் பணியாற்றினார்.

## அங்கீகாரம்
2016ஆம் ஆண்டில், கணிதத்தில் பெண்களுக்கான சங்கம் தானிக்கு ரூத் I. மிக்லர் நினைவுப் பரிசை வழங்கியது. சமீபத்தில் பதவி உயர்வு பெற்ற இணைப் பேராசிரியருக்கு ஆண்டுதோறும் வழங்கப்படும் இந்த பரிசு, நியூ யோர்க்கின் இத்தாக்காவில் உள்ள கோர்னெல் பல்கலைக்கழகத்தில் கணிதத் துறையில் ஒரு பருவத்தினை கற்பிக்காமல் செலவிட அனுமதிக்கிறது. தானி 2017 வசந்த கால பருவத்தினை கோர்னலில் கழித்தார். இங்கு இவர் திம் ரிலேயுடன் பணிபுரிந்தார். மற்ற கோர்னெல் ஆசிரிய உறுப்பினர்களுடன் தொடர்பு கொண்டார்.

தேசிய அறிவியல் அறக்கட்டளையின் மானியங்களால் தானியின் ஆராய்ச்சி ஆதரிக்கப்பட்டது. 2016 முதல் 2018 வரையிலான இவரது ஆராய்ச்சிக்கு சைமன்சு அறக்கட்டளை நிதி ஒத்துழைப்பினை நல்கியது.

## தேர்ந்தெடுக்கப்பட்ட வெளியீடுகள்
* 
* 

## மேற்கோள்கள்

## வெளி இணைப்புகள்

* MathSciNet இல் பல்லவி டானி ஆசிரியர் சுயவிவரம்
* Pallavi Dani வெளியீடுகள்
* 

பகுப்பு:அமெரிக்க இந்தியர்கள்
பகுப்பு:இந்தியப் பெண் கணிதவியலாளர்கள்
பகுப்பு:சிக்காகோ பல்கலைக்கழக முன்னாள் மாணவர்கள்
அபர்ணா இக்கின்சு

**அபர்ணா இக்கின்சு** (*Aparna Higgins*) ஓர் இந்தியக் கணிதவியலாளர் ஆவார். இவர் கணித ஆராய்ச்சியில் பங்கேற்க இளநிலை கணிதவியலாளர்களை ஊக்குவிப்பதற்காக அறியப்பட்டவர். இக்கின்சு முதலில் உலகளாவிய இயற்கணிதத்தில் நிபுணத்துவம் பெற்றவர். ஆனால் இவரது சமீபத்திய ஆராய்ச்சி வரைபடக் கூழாங்கல் மற்றும் வரி வரைபடங்கள் உட்பட வரைபடக் கோட்பாட்டைப் பற்றியது. இவர் டேட்டன் பல்கலைக்கழகத்தில் கணிதப் பேராசிரியராக உள்ளார்.

## கல்வியும் பணியும்
இக்கின்சு இந்தியாவின் மும்பையைச் சேர்ந்தவர், மேலும் மும்பை பல்கலைக்கழகத்தில் இளநிலைப் படிப்பை 1978-இல் முடித்தார். இவர் முனைவர் பட்டத்தினை 1983-இல் நோட்ரெ டேம் பல்கலைக்கழகத்தில் *வரிசைப்படுத்தப்படாத இயற்கணிதங்களுடன் தொடர்புடைய பன்முக இயற்கணிதங்கள், உலகளாவிய இயற்கணிதங்களின் பலவீனமான தன்னியக்கவியல் பற்றிய பிரதிநிதித்துவ தேற்ற* ஆய்விற்காக ஆபிரகாம் கோட்சால் மேற்பார்வையில் பெற்றார்

2009ஆம் ஆண்டில், முந்தைய இயக்குநரான டி. கிறிஸ்டின் ஸ்டீவன்ஸ் பதவி விலகிய போது, இவர் *ப்ராஜெக்ட் நெக்ஸ்ட்டின்* இயக்குநரானார். இந்த திட்டம் கணிதத்தில் புதிய முனைவர் பட்டங்களுக்கான வழிகாட்டுதலை வழங்குவதற்காக அமெரிக்காவின் கணித சங்கத்தின் முன்முயற்சியாகும்

இக்கின்சு விட்டன்பெர்க் பல்கலைக்கழகத்தில் கணிதப் பேராசிரியரான பில் இக்கின்சு என்பவரை மணந்தார். மேலும் இருவரும் கலிபோர்னியாவில் தங்கள் ஓய்வு நாட்களைக் கழிப்பதை வழக்கமாகக் கொண்டுள்ளனர்

## அங்கீகாரம்
இக்கின்சு 1995ஆம் ஆண்டு அமெரிக்காவின் கணிதவியல் சங்கத்திடமிருந்து, இளநிலை ஆராய்ச்சிக்கான தனது பங்களிப்புகளுக்காக ஒரு சிறந்த ஆசிரியர் விருதை வென்றார். 2005ஆம் ஆண்டில் அமெரிக்காவின் கணிதவியல் சங்கத்தின் புகழ்பெற்ற கல்லூரி அல்லது பல்கலைக்கழக கணிதக் கற்பித்தலுக்கான டெபோரா மற்றும் பிராங்க்ளின் கைமோ விருதை வென்ற மூன்று பேரில் இவரும் ஒருவர்.

## மேற்கோள்கள்

பகுப்பு:மகாராட்டிரப் பெண் அறிவியலாளர்கள்
பகுப்பு:இந்தியப் பெண் கணிதவியலாளர்கள்
பகுப்பு:வாழும் மக்கள்
டகர் டுடூ

**டகர் டுடூ** என்பவர் இந்தியாவைச் சேர்ந்த ஒரு சந்தாளி பழங்குடியின நடிகையும், பாடகியும், பாடலாசிரும், டிரைப் தொலைக்காட்சியின் செய்தி தொகுப்பாளரும் ஆவார். இவரது இயற்பெயர் டகர்மணி டுடூ.

## வாழ்க்கை
மே 18, 1998 அன்று இந்தியாவின் மேற்கு வங்காளத்தின் புருலியா மாவட்டத்தில் பிறந்தார். ராணிபந்த் பெண்கள் மேல்நிலைப்பள்ளி பள்ளிப்படிப்பை முடித்தார்.  இவர் மேற்கத்திய இசை, இந்திய பாரம்பரிய இசை மற்றும் சந்தாளி பாரம்பரிய பாடல்களைப் பாடுவார்.

ஆசா என்ற சந்தாளி மொழி திரைப்படத்தில் நடித்தார். 12வது தாதா சாகேப் பால்கே திரைப்பட விழா விருதுகளில் ஆசா திரைப்படத்திற்காக சிறந்த நடிகைக்கான விருதைப் பெற்றார்.

## மேற்கோள்கள்

பகுப்பு:சந்தாலிகள்
பகுப்பு:பட்டியல் பழங்குடி நபர்கள்
பியானி பன்னாட்டுப் பொறியியல் தொழில்நுட்ப நிறுவனம்

**பியானி பன்னாட்டுப் பொறியியல் தொழில்நுட்ப நிறுவனம்** (*Biyani International Institute of Engineering & Technology*) என்பது இந்தியாவின் இராசத்தான் மாநிலத்தில் பியானி ஷிக்ஷன் சமிதியால் நடத்தப்பட்ட ஒரு தனியார் பெண்கள் பொறியியல் கல்லூரி ஆகும். இக்கல்லூரி செய்ப்பூரில் உள்ள கல்வாரி வளாகத்திலிருந்தது செயல்பட்டது. பியானி ஷிக்ஷன் சமிதி இராசத்தான் சமூகப் பதிவு சட்டம், 1958-இன் கீழ் பதிவு செய்யப்பட்டுள்ளது. எண். 500/ஜெய்ப்பூர்/1997-98.

## வரலாறு
பியானி பியானி பன்னாட்டுப் பொறியியல் தொழில்நுட்ப நிறுவனம் 1997ஆம் ஆண்டு நிறுவப்பட்டது. இது தொழில்நுட்பக் கல்வி மூலம் பெண்கள் அதிகாரமளிக்கும் நோக்கத்துடன் உருவாக்கப்பட்டது.

## அங்கீகாரம்
இந்த நிறுவனம் இராசத்தான் தொழில்நுட்ப பல்கலைக்கழகம், கோட்டா இணையப்பெற்றது. இந்த நிறுவனம் அகில இந்தியத் தொழில்நுட்பக் கல்விக் குழுவினால் அங்கீகரிக்கப்பட்டது.

## மேற்கோள்கள்

## வெளி இணைப்புகள்

* பியானி குழுமம் கல்லூரி



பகுப்பு:மகளிர் பல்கலைக்கழகங்களும் கல்லூரிகளும்
கமலா நேரு மகளிர் கல்லூரி, ஜோத்பூர்

**கமலா நேரு மகளிர் கல்லூரி** (*Kamla Nehru College for Women, Jodhpur*) என்பது இந்திய மாநிலமான இராசத்தானில் உள்ள ஜோத்பூர் நகரில் அமைந்துள்ள ஒரு மகளிர் கல்லூரி ஆகும். இக்கல்லூரி 1962ஆம் ஆண்டு நிறுவப்பட்டது. இந்த கல்லூரி ஜெய் நரேன் வியாசு பல்கலைக்கழகத்துடன் இணைக்கப்பட்டுள்ளது.

## வழங்கப்படும் படிப்புகள்:
இக்கல்லூரி இளநிலை பாடமாக பி.ஏ. ஆனர்சு, இளநிலை வணிகவியல், இளம் அறிவியல் ஆன்ர்சு படிப்புகளை வழங்குகின்றது.

## மேலும் பார்க்கவும்
* வறண்ட வன ஆராய்ச்சி நிறுவனம் 

## மேற்கோள்கள்
செரியமுண்டம்

**செரியமுண்டம்** (*Cheriyamundam*) என்பது இந்தியாவின் கேரளத்தில் உள்ள ஒரு சிற்றூர் மற்றும் கிராம ஊராட்சி ஆகும். இது 11.95 &nbsp;கி.மீ.2 பரப்பளவைக் கொண்டுள்ளது. மேலும் 25,760 (1991) மக்களைக் கொண்டுள்ளது. இது திரூர் ஆற்றின் அருகே அமைந்துள்ளது.

## வரலாறு
இந்தப் பகுதியில் உள்ள பெரும்பாலான நிலங்கள் முன்பு கோழிக்கோடு சமுத்திரிகள் மற்றும் திருக்கண்டியூர் தேவஸ்வத்தின் கீழ் இருந்தன. 1956-ல் கேரள அரசு நிலச் சீர்திருத்தச் சட்டத்தை நிறைவேற்றிய பிறகு, குத்தகைதாரர்கள் நில உரிமையாளர்களாக ஆக்கப்பட்டனர்.

## காணதக்க இடங்கள்
இந்த ஊராட்சியில் பல பழைய பள்ளிவசல்கள் மற்றும் கோயில்கள் உள்ளன. இரிங்காவூர் ஜும்ஆ மசூதி, வாணியன்னூர் ஜும்ஆ மசூதி, சோப்பந்தே மண்டகம் கோவில் போன்றவை பழமைவாய்ந்த சமய மையங்களாகும். இங்கு ஒரு பழமையான பிரித்தானியர் கால பங்களாவும் உள்ளது.

## போக்குவரத்து
செரியமுண்டம் கிராமம் திரூர் நகரம் வழியாக இந்தியாவின் பிற பகுதிகளுடன் இணைக்கபட்டுள்ளது. தேசிய நெடுஞ்சாலை எண். 66 திரூர் வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. நெடுஞ்சாலை எண்.966 பாலக்காடு மற்றும் கோவைக்கு செல்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் திரூரில் உள்ளது.

## மேற்கோள்கள்

பகுப்பு:மலப்புறம் மாவட்ட சிற்றூர்கள்
இலந்தனம்-நிக்கல் கலப்புலோகம்

**இலந்தனம்-நிக்கல் கலப்புலோகம்** (Lanthanum-nickel alloy)  என்பது இலந்தனம் தனிமம் நிக்கலுடன் சேர்ந்து உருவாகும் கலப்புலோகங்களைக் குறிக்கும். LaNi5, La2Ni7, LaNi2, LaNi3, La2Ni3, LaNi,  La3Ni போன்றவை சில எடுத்துக்காட்டுகளாகும்.

## LaNi<sub>5</sub>
LaNi5 என்பது CaCu5 கட்டமைப்பைக் கொண்ட ஓர் இடை உலோக சேர்மமாகும். இது அறுகோண படிக அமைப்பைச் சேர்ந்தது. இது 200 ° செல்சியசு வெப்பநிலைக்கு மேல் காற்றில் ஆக்சிசனேற்றம் செய்யப்படும். மேலும் 20 ° செல்சியசு வெப்பநிலைக்கு மேல் ஐதரோகுளோரிக் அமிலம்,  சல்பூரிக் அமிலம் அல்லது நைட்ரிக் அமிலம் ஆகியவற்றுடன் வினைபுரியும். ஐதரசனேற்ற வினைகளுக்கு இலந்தனம்-நிக்கல் கலப்புலோகம் ஒரு வினையூக்கியாகவும்  பயன்படுத்தப்படுகிறது.

## இதர கலப்புலோகங்கள்
LaNi5 உடன், La2Ni7, LaNi2, LaNi3, La2Ni3, LaNi, மற்றும்  மற்ற உலோகக் கலவைகளும், LaNi2.286 (நாற்கோணம், இடக்குழு I4̄2m) போன்ற விகிதவியல் ஒவ்வா சேர்மங்களும் அறியப்படுகின்றன. LaxNiy கலப்புலோகத்தில் உள்ள நிக்கல் அணுக்கள் LaNi2.5Co2.5 போன்ற பிற அணுக்களால் மாற்றப்படுகின்றன.

## மேற்கோள்கள்

பகுப்பு:நிக்கல் கலப்புலோகங்கள்
பகுப்பு:நிக்கல் சேர்மங்கள்
பகுப்பு:இலந்தனம் சேர்மங்கள்
பகுப்பு:இடை உலோகவியல்
ஐன்சுடைனியம்(II) புரோமைடு

**ஐன்சுடைனியம்(II) புரோமைடு**  (*Einsteinium(II) bromide*) என்பது EsBr2 என்ற  மூலக்கூற்று வாய்பாட்டால் விவரிக்கப்படும் கனிம வேதியியல் சேர்மமாகும். ஐன்சுடைனியமும் புரோமினும் சேர்ந்து ஐன்சுடைனியம்(II) புரோமைடு உருவாகிறது.

## தயாரிப்பு
ஐன்சுடைனியம்(III) புரோமைடை ஐதரசன் வாயுவுடன் சேர்த்து ஒடுக்க வினைக்கு உட்படுத்தினால் ஐன்சுடைனியம்(II) புரோமைடு உருவாகும்.

:: EsBr3 + H2 -> 2 EsBr2 + 2 HBr

## மேற்கோள்கள்

பகுப்பு:ஐன்சுடைனியம் சேர்மங்கள்
பகுப்பு:புரோமைடுகள்
பகுப்பு:ஆக்டினைடு ஆலைடுகள்
பெண்டோனியம் புரோமைடு

**பெண்டோனியம் புரோமைடு** (*Fentonium bromide*) என்பது பித்தநீர் நரம்புக் கோளாறு மற்றும் தசைவலிக்குறைப்பு மருந்தாகும். நச்சுக்காரவகை வழிப்பெறுதியாக இது வகைப்படுத்தப்படுகிறது. அமெரிக்காவில் இதன் காப்புரிமை எண் 3,356,682 ஆகும். உலகளாவிய சுகாதார நிறுவனமான சனோஃபி-அவென்டிசு நிறுவனமும் சாம்பன் மருந்து நிறுவனமும்  பெண்டோனியம் புரோமைடை விற்பனை செய்கின்றன.

## மேற்கோள்கள்

பகுப்பு:புரோமைடுகள்
பகுப்பு:மருந்துகள்
பகுப்பு:அரோமாட்டிக் கீட்டோன்கள்
பகுப்பு:முதன்மை ஆல்ககால்கள்
பகுப்பு:கார்பாக்சிலேட்டு எசுத்தர்கள்
பகுப்பு:நான்கிணைய அமோனியம் சேர்மங்கள்
அ. ஆ. ரெ. மகாவீர் பொறியியல் கல்லூரி

**அ. ஆ. ரெ. மகாவீர் பொறியியல் கல்லூரி**  என்பது தென்னிந்தியாவில் தெலங்காணா தலைநகரான ஐதராபாத்தில் 2010 ஆம் ஆண்டில் மகளிருக்காக துவங்கப்பட்ட ஒரு பொறியியல் கல்லூரியாகும்.

ஜவஹர்லால் நேரு தொழில்நுட்ப பல்கலைக்கழகம், ஐதராபாத் (JNTUH) உடன் இணைக்கப்பட்டுள்ள இக்கல்லூரி, **மஹாவீர்** **கல்விச் சங்கத்தினால்** நிர்வகிக்கப்படுகிறது. அகில இந்திய தொழில்நுட்பக் கல்விக் குழுவினாலும் ஐதராபாத் மற்றும் ஆந்திரப் பிரதேச மாநில உயர்கல்வி அமைப்பினாலும் அங்கீகரிக்கப்பட்டுள்ளது. 

## வரலாறு
மகாவீர் கல்விச் சங்கத்தால் 2010 ஆம் ஆண்டு இக்கல்லூரி தொடங்கப்பட்டுள்ளது. இச்சங்கத்தின் மூலம் ஏற்கனவே மஹாவீர் அறிவியல் மற்றும் தொழில்நுட்ப கல்வி நிறுவனம் என்ற கல்லூரியும் நிர்வகிக்கப்பட்டு வருகிறது. அதனடிப்படையில் இந்த மகாவீர் கல்விச் சங்கத்தின் தலைவர் சுதர்சன் ரெட்டி மற்றும் செயலர் சுரேந்தர் ரெட்டி ஆகியோரின் முன்னெடுப்பால், 2010 ஆம் ஆண்டு பெண்களுக்கான சிறப்பு பொறியியல் கல்லூரியைத் தொடங்க முடிவு செய்து, அதற்கு  அவர்களின் பெற்றோர்களான அஞ்சம்மா மற்றும் ஆகி ரெட்டியின் பெயரையே சேர்த்து  **அஞ்சம்மா ஆகி ரெட்டி மகளிர் பொறியியல் கல்லூரி** எனச் சூட்டினார்கள். பின்னர் இருபாலரும் படிக்கும் கல்லூரியாக  மாற்றப்பட்டதைத் தொடர்ந்து  **அ.ஆ.ரெ மகாவீர் பொறியியல் கல்லூரி** என மறுபெயரிடப்பட்டுள்ளது.

## அமைவிடம்
இந்க்த கல்லூரி ஐதராபாத் மாநகராட்சி எல்லைக்குள் அமைந்துள்ளது, மேலும் ஆந்திர அரசுப்பேருந்துகள் மற்றும் மெட்ரோ தொடருந்து சேவையுடன் நன்கு இணைக்கப்பட்டுள்ளது, மாணவர்களின் வசதிக்காக நகரத்தின் பல இடங்களில் இருந்து அதன் சொந்த பேருந்துகளை இயக்கி வருகிறது. 

## துறைகள்
இக்கல்லூரி ஐந்து இளங்கலைப் படிப்புகளை பொறியியல் துறையில் வழங்குகிறது

* இயந்திர பொறியியல்
* மின்னியல் மர்றும் மின்னணுவியல் பொறியியல்
* மிண்ணனுவியல் மற்றும் தகவல் தொழில்நிட்ப பொறியியல்
* கணினி அறிவியல் மற்றும் பொறியியல்
* கணினி அறிவியல் மற்றும் பொறியியல் (செயற்கை நுண்ணறிவு மற்றும் இயந்திர கற்றல்)

ஒவ்வொரு இளங்கலைப் பாடத்தின் காலமும் நான்கு ஆண்டுகளாகும்.

## வசதிகள்
கற்பித்தல் மற்றும் கற்றல் செயல்முறையை எளிதாக்குவதற்கு இக்கல்லூரி சிறந்த உள்கட்டமைப்பைக் கொண்டுள்ளது.

* **ஆங்கில மொழி ஆய்வகம்**

* **மின்னணு சுற்றுகள் பகுப்பாய்வு ஆய்வகம்**
* **மின்னணு சாதனங்கள் & சர்க்யூட் ஆய்வகம்**
* **அடிப்படை மின் பொறியியல் ஆய்வகம்**
* **மின் இயந்திரங்கள் ஆய்வகம்**
* **ஐசி அப்ளிகேஷன் ஆய்வகம்**
* **மைக்ரோ பிராசசர் & மைக்ரோகண்ட்ரோலர் ஆய்வகம்**
* **டிஜிட்டல் சிக்னல் ப்ராசசிங் ஆய்வகம்**
* **அனலாக் கம்யூனிகேஷன் ஆய்வகம்**
* **இயற்பியல் மற்றும் வேதியியல் ஆய்வகங்கள்**
* **கணினி ஆய்வகம்**
* **நூலகம் -** இக்கல்லூரியில் 2983 தொகுதிகள் மற்றும் 15 பருவ இதழ்கள் கொண்ட முழு தானியங்கி நூலகம் அமைக்கபட்டுள்ளது.

## மேற்கோள்கள்

பகுப்பு:தெலங்காணாவில் உள்ள மகளிர் பல்கலைக்கழகங்களும் கல்லூரிகளும்
ஆன்ட்ரோகிராஃபிசு

**ஆன்ட்ரோகிராஃபிசு** (தாவரவியல் வகைப்பாடு: *Andrographis*) என்பது பூக்கும் தாவர வகையின் கீழ் அமைந்துள்ள, தாவரப் பேரினங்களில் ஒன்றாகும். இது முண்மூலிகைக் குடும்பம் (*Acanthaceae*) என்ற தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை,  என்ற தாவரவியல் பன்னாட்டு பெயர் சுருக்கங்களால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1832  ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும். இப்பேரினத்தின் இயற்கை வாழ்விடப் பரவலிடம் என்பது, இந்தியக் கண்டம் முதல் மியான்மர் வரை உள்ளது.

## வாழிடங்கள்
இப்பேரினத்தின் வாழிடங்களை, கீழ்கண்ட இருவகைகளாகப் பிரிக்கலாம். அவை வருமாறு;—

**பிறப்பிடம்**: அசாம், வங்காளதேசம், இந்தியா, மியான்மர், நேபாளம், இலங்கை, மேற்கு இமயமலை பகுதிகள்.

**அறிமுக வாழிடம்**: அந்தமான் தீவுகள், பகாமாசு, போர்னியோ, கம்போடியா, கரோலைன் தீவு, வடநடு சீனா, தென்கிழக்கு சீனா, கிறிஸ்துமசு தீவு, கியூபா, டொமினிக்கன் குடியரசு, ஆய்னான், எயிட்டி, லாவோஸ், லீவர்டு தீவுகள், சிறு சுண்டாத் தீவுகள், மலாயா, மெக்சிக்கோவின் நடுப்பகுதி, மெக்சிகோ வளைகுடா, சொசைட்டி தீவுகள், தாய்லாந்து, வியட்நாம், வர்ஜீனியா, வின்வர்டு தீவுகள்.

## இனங்கள்
இப்பேரினத்தில் மொத்தம் 25 இனங்களை, பன்னாட்டு தாவரியல் அறிஞர்கள் ஏற்றுக் கொண்டுள்ளனர். அவைகள் கீழே சான்றுகளுடன் தரப்படுள்ளன.

# Andrographis affinis 
# Andrographis alata 
# Andrographis atropurpurea 
# Andrographis beddomei 
# Andrographis chendurunii 
# Andrographis echioides 
# Andrographis elongata 
# Andrographis explicata 
# Andrographis glandulosa 
# Andrographis gracilis 
# Andrographis lawsonii 
# Andrographis lineata 
# Andrographis lobelioides 
# Andrographis longipedunculata 
# Andrographis macrobotrys 
# Andrographis megamalayana 
# Andrographis neesiana 
# Andrographis paniculata 
# Andrographis producta 
# Andrographis rothii 
# Andrographis rotundifolia 
# Andrographis serpyllifolia 
# Andrographis stellulata 
# Andrographis stenophylla 
# Andrographis viscosula 

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

## வெளியிணைப்புகள்

பகுப்பு:முண்மூலிகைக் குடும்பம்
பகுப்பு:முண்மூலிகைக் குடும்பப் பேரினங்கள்
பகுப்பு:தாவரவியல் பெயருடையக் கட்டுரைகள்